Die Pos | Crime | Modimolle-buurtwag weer op been
Modimolle-buurtwag weer op been
02 March 2018 l Ronél van Jaarsveld l Views: 90 l 22 days ago
AfriForum het weer ’n buurtwag op Modi-molle op die been gebring.
Die Nylstroom-buurtwag het op Donder-dag 22 Februarie ’n massapatrollie gehou om sigbaarheid in die dorp te verhoog. Hulle het ook die afgelope week by verskeie ongelukstonele bystand verleen.
Jaco Grobbelaar, AfriForum se distriks-koördineerder in Limpopo, het aan Die Pos gesê dit is belangrik om aktief en sigbaar in die gemeenskap te wees om kriminele uit die gebied te dryf.
“Ons het al telkemale gesien dat kriminele heeltemal verdryf word uit gebiede waar die gemeenskap saamwerk om misdaad te be-kamp en sigbaar is.
Ons is verantwoordelik vir ons eie veilig-heid en kan dit bereik deur op ’n gemeen-skaplike doel te fokus.”
“Ons moedig inwoners aan om betrokke te raak en ons te help om veiligheid in die gemeenskap te bevorder,” het Riaan Holtz-hausen, die Nylstroom-buurtwag se voor-sitter, gesê.
Hy het gesê inwoners moet by die bestaande strukture aansluit om só ’n daadwerklike verskil te maak.
Die Nylstroom-buurtwag werk saam met die gemeenskapspolisiëringsforum (GPF). AfriForum bied ook voordele aan lede van hul buurtwaglede soos mediese- en regsbystand wanneer nodig.
Inwoners wat betrokke wil raak, kan die woord “veiligheid” na 45340 (R1) SMS, of vir Marie Scheepers bel by tel 071 292 0093.
’n Nuwe uitvoerende bestuur is onlangs vir die GPF in Modimolle verkies. Subforums vir Phagameng, die dorp en plase is reeds gestig en volgens AO. James Findlay van die Modimolle-polisie verloop alles volgens plan.
Die Waterberg agrisekuriteitspolisiëring-sektor oftewel WASPS, se paaie het einde verlede jaar met dié van die GPF geskei.
Volgens Barend Pienaar is hulle gere-gistreer as ’n nie-winsgewende maatskappy en het ’n aansoek by die reguleringsower-heid vir die private veiligheidsorganisasie (PSIRA) ingedien om as veiligheidsmaatskappy op te tree. “Die verwerking van aansoeke neem egter tyd. Deel van ons beplanning is om veiligheidsbeamptes op te lei om ons te help in die uitvoer van ons take,” het hy gesê.